CELEX: 32016R1929
Language: mt
Date: 2016-11-04 00:00:00
Title: Regolament ta' Implimentazzjoni tal-Kummissjoni (UE) 2016/1929 tal-4 ta' Novembru 2016 li japprova l-Bacillus thuringiensis sottospeċi kurstaki, serotip 3a3b, tar-razza ABTS-351 bħala sustanza attiva għall-użu fi prodotti bijoċidali għat-tip ta' prodott 18 (Test b'rilevanza għaż-ŻEE )

5.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 299/26
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/1929
   tal-4 ta' Novembru 2016
   li japprova l-Bacillus thuringiensis sottospeċi kurstaki, serotip 3a3b, tar-razza ABTS-351 bħala sustanza attiva għall-użu fi prodotti bijoċidali għat-tip ta' prodott 18
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (1), u b'mod partikolari l-Artikolu 90(2) tiegħu,
   Billi:
   
               (1)
            
            
               Fit-30 ta' Jannar 2013, Franza irċeviet applikazzjoni, skont l-Artikolu 11(1) tad-Direttiva 98/8/KE tal-Parlament Ewropew u tal-Kunsill (2), għall-inklużjoni tas-sustanza attiva Bacillus thuringiensis sottospeċi kurstaki, serotip 3a3b, tar-razza ABTS-351, fl-Anness I ta' dik id-Direttiva għall-użu fi prodotti tat-tip ta' prodott 18, insettiċidi, akariċidi, u prodotti sabiex jikkontrollaw antropodi oħra, kif iddefinit fl-Anness V ta' dik id-Direttiva, li jikkorrispondi għat-tip ta' prodott 18, kif iddefinit fl-Anness V tar-Regolament (UE) Nru 528/2012.
            
         
               (2)
            
            
               Fid-29 ta' Mejju 2015, f'konformità mal-Artikolu 90(2) tar-Regolament (UE) Nru 528/2012, Franza ressqet rapport ta' valutazzjoni, flimkien mar-rakkomandazzjonijiet tagħha.
            
         
               (3)
            
            
               L-opinjoni tal-Aġenzija Ewropea għas-Sustanzi Kimiċi ġiet ifformulata fis-16 ta' Frar 2016 mill-Kumitat dwar il-Prodotti Bijoċidali, fid-dawl tal-konklużjonijiet tal-awtorità kompetenti tal-evalwazzjoni.
            
         
               (4)
            
            
               Skont dik l-opinjoni, il-prodotti bijoċidali tal-kategorija tat-tip ta' prodott 18 u li fihom Bacillus thuringiensis sottospeċi kurstaki, serotip 3a3b, tar-razza ABTS-351, jistgħu jkunu mistennija li jissodisfaw il-kriterji tal-Artikolu 19(1)(b) tar-Regolament (UE) Nru 528/2012, dment li jkun hemm konformità ma' ċerti speċifikazzjonijiet u kundizzjonijiet li jikkonċernaw l-użu tagħhom.
            
         
               (5)
            
            
               Għalhekk, huwa xieraq li s-sustanza Bacillus thuringiensis sottospeċi kurstaki, serotip 3a3b, tar-razza ABTS-351 tiġi approvata għall-użu fi prodotti bijoċidali għat-tip ta' prodott 18, soġġett għall-konformità ma' ċerti speċifikazzjonijiet u kundizzjonijiet.
            
         
               (6)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Prodotti Bijoċidali,
            
         ADOTTAT DAN IR-REGOLAMENT:
   Artikolu 1
   Il-Bacillus thuringiensis sottospeċi kurstaki, serotip 3a3b, tar-razza ABTS-351 hija approvata bħala sustanza attiva għall-użu fi prodotti bijoċidali tat-tip ta' prodott 18, soġġett għall-ispeċifikazzjonijiet u l-kundizzjonijiet stabbiliti fl-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta' Novembru 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 167, 27.6.2012, p. 1.
   
      (2)  Id-Direttiva 98/8/KE tal-Parlament Ewropew u tal-Kunsill tas-16 ta' Frar 1998 dwar it-tqegħid fis-suq tal-prodotti bijoċidali (ĠU L 123, 24.4.1998, p. 1).
   
      ANNESS
      
                  Isem Komuni
               
               
                  Isem tal-IUPAC
                  Numri tal-Identifikazzjoni
               
               
                  Grad minimu ta' purità tas-sustanza attiva (1)
                  
               
               
                  Data ta' approvazzjoni
               
               
                  Data tal-iskadenza tal-approvazzjoni
               
               
                  Tip ta' prodott
               
               
                  Kundizzjonijiet speċifiċi
               
            
                  
                     Bacillus thuringiensis sottospeċi kurstaki serotip 3A3b, tar-razza ABTS-351
               
               
                  Mhux applikabbli
               
               
                  L-ebda impurità rilevanti
               
               
                  fl-1 ta' Marzu 2017.
               
               
                  fit-28 ta' Frar 2027.
               
               
                  18
               
               
                  L-awtorizzazzjonijiet tal-prodotti bijoċidali huma soġġetti għall-kundizzjonijiet li ġejjin:
                  
                              1.
                           
                           
                              Fil-valutazzjoni tal-prodott għandha tingħata attenzjoni partikolari għall-esponimenti, ir-riskji u l-effikaċja marbuta ma' kull użu kopert mill-applikazzjoni għall-awtorizzazzjoni, iżda li mhuwiex indirizzat fil-valutazzjoni tar-riskju fil-livell tal-Unjoni tas-sustanza attiva.
                           
                        
                              2.
                           
                           
                              Fid-dawl tar-riskji identifikati għall-użu vvalutati, fil-valutazzjoni tal-prodott għandha tingħata attenzjoni partikolari lil:
                              
                                          (a)
                                       
                                       
                                          utenti professjonali;
                                       
                                    
                                          (b)
                                       
                                       
                                          popolazzjoni ġenerali esposta għal titjir tal-isprej;
                                       
                                    
                                          (c)
                                       
                                       
                                          kompartimenti tal-ħamrija meta l-prodott jiġi applikat qabel preċipitazzjoni tax-xita.
                                       
                                    
                        
            
         (1)  Il-purità indikata f'din il-kolonna kienet il-grad minimu ta' purità tas-sustanza attiva evalwata skont l-Artikolu 90(2) tar-Regolament (UE) Nru 528/2012. Is-sustanza attiva fil-prodott imqiegħed fis-suq tista' tkun ta' purezza ugwali jew differenti, jekk tkun ġiet ippruvata teknikament ekwivalenti għas-sustanza attiva evalwata.